Na temelju članka 54. stavka 1. Zakona o ustanovama („Narodne novine“ broj 76/93., 29/97., 47/99., 35/08. i 127/19.) te članka 98. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10. - ispravak, 90/11., 5/12., 16/12., 86/12., 94/13., 152/14., 7/17., 68/18. i 98/19.) Školski odbor Osnovne škole Slavka Kolara, Kravarsko na svojoj 29. sjednici održanoj \_\_02.06.\_\_\_ 2020. godine uz prethodnu suglasnost Zagrebačke županije, KLASA: \_021-04/20-01/01\_\_\_\_\_\_, URBROJ:\_\_\_238/1-01-20-84\_\_ od \_\_\_20. veljače\_\_\_\_\_ 2020. godine donio je

ODLUKU O IZMJENAMA I DOPUNAMA

STATUTA OSNOVNE ŠKOLE SLAVKA KOLARA

Članak 1.

 U Statutu Osnovne škole Slavka Kolara, KLASA: 602-02/19-01/102, URBROJ: 238-17-23-19-54 od 02. travnja 2019. godine u članku 14. stavku 3. riječi: „Ured državne uprave u županiji ovlašten za poslove obrazovanja“ zamjenjuju se riječima: „Upravno tijelo županije nadležno za poslove obrazovanja (u daljnjem tekstu: nadležno upravno tijelo županije)“.

Članak 2.

U članku 29. stavku 2. točki 3. alineji 2. riječi: „Poslovnik o radu Školskog odbora“ zamjenjuju se riječima: „Poslovnik o radu kolegijalnih tijela“.

U članku 29. stavku 2. točki 4. alineji 2. iznos: „20.000,00“ zamjenjuje se iznosom: „30.000,00“.

U članku 29. stavku 2. točki 4. alineji 4. iza riječi: „prihoda“ dodaju se riječi: „u vrijednosti od 30.000,00 do 80.000,00 kuna bez PDV-a“.

U članku 29. stavku 2. točki 5. alineji 3. iznos: „20.000,00“ zamjenjuje se iznosom: „30.000,00“.

U članku 29. stavku 2. točki 5. alineji 4. iznos: „20.000,00“ zamjenjuje se iznosom: „30.000,00“.

 Članak 3.

U članku 32. stavku 3. riječ: „više“ zamjenjuje se riječima: „najmanje dva“, a riječi: „nego što se bira“ brišu se.

Članak 4.

U članku 55. stavku 2. riječi: „Ured državne uprave Zagrebačke županije nadležan za obrazovanje (u daljnjem tekstu: Ured državne uprave)“ zamjenjuju se riječima: „nadležno upravno tijelo županije“.

Članak 5.

U članku 57. alineji 22. iznosi: „20.000,00“ zamjenjuju se iznosima: „30.000,00“.

U članku 57. alineji 23. brišu se riječi: „a ostalim radnicima rješenje o rasporedu radnog vremena“.

U članku 57. alineji 29. riječi: „Ured državne uprave“ zamjenjuju se riječima: „nadležno upravno tijelo županije“.

 Članak 6.

U članku 66. stavku 2. brišu se riječi: „s preslikama ponuda kandidata“.

 Članak 7.

U članku 67. stavku 1. riječi: „bira se izborno povjerenstvo koje će voditi postupak glasovanja i zapisnik o izborima“ zamjenjuju se riječima: „biraju se izborna povjerenstva koja će voditi postupak glasovanja i zapisnike o izborima“.

U članku 67. stavku 5. riječi: „Glasački listići izrađuju se abecednim redom i ovjeravaju pečatom Škole“ zamjenjuju se riječima: „Kandidati na glasačkim listićima navode se abecednim redom te se glasački listići ovjeravaju pečatom Škole“.

 Članak 8.

U članku 75. stavak 3. i stavak 4. brišu se.

U članku 75. dosadašnji stavci 5. i 6. postaju stavci 3. i 4.

Članak 9.

U članku 99. stavku 2. riječi: „ureda državne uprave“ zamjenjuje se riječima „nadležnog upravnog tijela županije“.

U članku 99. stavku 3. riječi: „ured državne uprave u županiji nadležan za poslove obrazovanja“ zamjenjuju se riječima: „nadležno upravno tijelo županije“.

Članak 10.

U članku 100. stavku 2. riječi: „ureda državne uprave“ zamjenjuju se riječima: „nadležnog upravnog tijela županije“.

 Članak 11.

U članku 106. stavku 2. riječi: „Ured državne uprave“ zamjenjuju se riječima: „nadležno upravno tijelo županije“.

 Članak 12.

U članku 159. iza stavka 1. dodaje se novi stavak 2. koji glasi: „Škola će na svojim mrežnim stranicama objaviti podatke o uvjetima i načinu pružanja usluga i obavljanju poslova iz svoje djelatnosti“.

U članku 159. dosadašnji stavak 2. postaje stavak 3.

 Članak 13.

U članku 170. iza riječi: „aktom“ dodaju se riječi: „i Statutom“.

 Članak 14.

U članku 175. stavku 1. iza riječi: „Škole“ dodaju se riječi: „i na mrežnim stranicama Škole“.

 Članak 15.

Ova Odluka o izmjenama i dopunama Statuta stupa na snagu osmog dana od dana objave na oglasnoj ploči Škole.

Prijedlog Odluke o izmjenama i dopunama Statuta Osnovne škole Slavka Kolara (KLASA: 602-02/19-01/102, URBROJ: 238-17-23-19-54) od 02.04.2019. godine utvrđen je na 25. sjednici Školskog odbora održanoj dana 20. siječnja 2020. godine.

KLASA: 602-02/20-01/8

UBROJ: 238-17-23-20-7

U Kravarskom, 20.01.2020. godine.

 Predsjednik Školskog odbora

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Petar Brnjilović)

Ova Odluka o izmjenama i dopunama Statuta objavljena je na oglasnoj ploči Škole dana \_\_\_\_\_03.06.2020.\_\_\_\_\_\_\_\_ godine te je stupila na snagu dana \_\_\_\_\_\_12.06.2020.\_\_\_\_\_\_\_\_.

 Ravnatelj Škole:

 \_\_\_\_\_\_\_\_\_\_\_\_\_\_\_\_\_\_\_\_

 Nikola Tonković

KLASA: 602-02/20-01/50

URBROJ: 238-17-23-20-45

U Kravarskom, \_\_\_02.06.2020.\_\_\_\_\_